armvectores/hy_wikipedia_2023 huggingface dataset:
Կլետինո (գյուղ, Պալեխսկի շրջան)

Կլետինո (ռուս.՝ Клетино), գյուղ Ռուսաստանի Իվանովոյի մարզի Պալեխսկի շրջանի կազմում։
Բնակչությունը վերջին գրանցված տվյալներով կազմում էր 280 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոյուք Սըրտ

Բոյուք Սըրտ, լեռ Հայկական լեռնաշխարհում, Արսիան լեռնաշղթայի հյուսիսային հատվածում, Ճորոխ գետի ստորին հոսանքից աջ, բարձրությունը ավելի քան 3000 մետր։


== Ծանոթագրություններ ==
Սառցադաշտաբանություն

Սառցադաշտաբանություն՝ գիտություն ցամաքի մակերևույթի և ստորգետնյա սառցի բոլոր ձևերի առաջացման, զարգացման ու աշխարհագրական տարածման մասին։
Սառցադաշտաբանության խնդիրն է ուսումնասիրել սառցադաշտերի ծագման, առաջացման ու զարգացման պայմանները, բաղադրությունը, կառուցվածքը, ֆիզիկական հատկությունները, երկրաբանական ու գեոմորֆոլոգիական դերը, աշխարհագրական միջավայրի ու սառցադաշտերի փոխազդեցությունը, սառցադաշտերի դերը ժողովրդական տնտեսության մեջ, նրանցում պարփակված քաղցրահամ ջրի օգտագործման հնարավորությունները։
Սառցադաշտաբանությունը որպես գիտություն ձևավորվել է 18-րդ դարում (ալպիական դպրոց, Օ․ Սոսյուր), հետագա զարգացում ստացել 19-րդ դարում (Լ․ Մգասիս, Դ․ Ֆորբս, Ջ․ Տինդալ, Ֆ․ Ֆորել, Ն․ Ա․ Բուշ, Բ․ Ա․ Ֆեդչենկո, Պ․ Ա․ Կրոպոտկին և ուրիշներ)։ 20-րդ դարին սկսվեց սառցադաշտաբանության զարգացման երկրորդ փուլը (Դ․ Գլեն, Կ․ Ֆ․ Վոյակովսկի և ուրիշներ)։ Մերձբևեռային ու լեռնային սառցադաշտերի վրա ստեղծվեցին մշտական կայաններ։ Սառցադաշտաբանության զարգացմանը նպաստեցին Առաջին (1882-1883) և Երկրորդ (1932-1933) Միջազգային բևեռային, Միջազգային երկրաֆիզիկական (1957—1959) տարիներում և Միջազգային ջրաբանական տասնամյակում (1965—1975) կատարված ուսումնասիրությունները։
The Works

The Works, անգլիական Քուին խմբի 11-րդ ստուդիական ալբոմը, որը թողարկվել է 1984 թվականի փետրվարին։ Ալբոմը վաճառվել է ավելի քան 11 միլիոն օրինակով ամբողջ աշխարհում և զբաղեցրել է 2-րդ հորիզոնականը Բրիտանիայում։ Ամերիկայում ալբոմը վաճառվել է 500,000 օրինակով և զբաղեցրել 23-րդ հորիզոնականը։ Համարվում է խմբի ամենահաջողված ալբոմներից մեկը։ Ալբոմի առավել հայտնի հիթը Radio Ga Ga-ն է։


== Երգացանկ ==
Radio Ga Ga - 5։45
Tear It Up - 3։28
It's A Hard Life - 4։08
Man On The Prowl - 3։28
Machines (or 'Back to Humans') - 5։10
I Want To Break Free - 3։20
Keep Passing The Open Windows - 5։21
Hammer To Fall - 4։28
Is This The World We Created...? - 2։13


== Հիթ-շքերթներ ==


== Հավաստագրումներ ==


== Ծանոթագրություններ ==
Օտրուբի

Օտրուբի (ուկրաիներեն՝ Одруби), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1918 թվականին։
2001 թվականի տվյալներով Օտրուբի գյուղում բնակվում էր 62 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 147,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլիս Լացիս

Վիլիս Լացիս (լատիշ․՝ Vilis Lācis, մայիսի 12, 1904(1904-05-12), Վեցմիլգրավիս, Ռիգա, Ռուսական կայսրություն - փետրվարի 6, 1966(1966-02-06), Ռիգա, Լատվիական ԽՍՀ, ԽՍՀՄ), լատվիացի խորհրդային գրող, պետական գործիչ։ Լատվիայի ԽՍՀ ժողովրդական գրող (1947)։ Ստալինյան մրցանակի կրկնակի դափնեկիր (1949, 1952)։ Լատվիայի ԿԿ անդամ 1928 թվականից, ՍՄԿԿ անդամ 1940 թվականից։ Լատվիայի ԽՍՀ ժողովրդական կոմիսարների նախագահ (25.08.1940-27.11.1959)։


== Կենսագրություն ==
Վիլիս Լացիսը ծնվել է 1904 թվականին Ռինուժի գյուղում, նավահանգստի բանվորի ընտանիքում։ 1917 թվականին մինչև գերմանական օկուպացիան ընտանիքով տարհանվել է Ալթայի երկրամասի Բարնաուլ քաղաք։ Սովորել է Բարնաուլի ուսուցիչների սեմինարիայում։ 1918-1921 թվականներին աշխատել է գյուղատնտեսությունում, ապա եղել գյուղական խորհրդի քարտուղար։ 1921 թվականին վերադարձել է Լատվիա։ 1921-1923 թվականներին եղել է բեռնակիր, ձկնորս, նավի հնոցապան։ Ազատ ժամանակ ստեղծագործել է, գրել է հոդվածներ, պատմվածքներ, որոնք 1921 թվականին հրապարակվել են պարբերականներում։ 1931-1933 թվականներին ստեղծել է իր առաջին խոշոր աշխատանքը՝ «Անթև թռչուններ» եռերգությունը («Հինգ հարկանի քաղաք», 1931, «Ծովերով», 1932, «Անթև թռչուններ», 1933), որը պատկերել է աշխատողի իրական կյանքը։


== Քաղաքական գործունեություն ==
1940 թվականից եղել է Լատվիայի ժողովրդական կառավարության և կոմկուսի Կենտկոմի անդամ, 1940-1946 թվականներին՝ ժողկոմսովետի, 1946-1959 թվականին՝ ԼԽՍՀ Նախարարների խորհրդի նախագահ։ ՍՄԿԿ XIX, XX և XXII համագումարներում ընտրվել է ՍՄԿԿ ԿԿ-ի անդամության թեկնածու։ Եղել է ԽՍՀՄ II-V գումարումների Գերագույն Խորհրդի պատգամավոր։


== Գրական գործունեություն ==
Լատվիական գրականության մեջ մտցրել է ուժեղ կամքի տեր, ժողովրդի լավագույն հատկությունները կրող հերոսի կերպարը («Անթև թռչուններ», 1931-1933, եռերգությունը, «Ձկնորսի որդին», հ. 1-2, 1933-1934, «Ծովայինի հին բույնը», 1937, «Ցամաք ու ծով», 1938 վեպերը և այլն)։ Լատվիայում խորհրդային կարգերի հաստատումից (1940) հետո ստեղծել է «Փոթորիկ» (1945-1948, ԽՍՀՄ պետական մրցանակ, 1949) վեպ-էպոպեան, «Դեպի նոր ափ» (1950-1951, ԽՍՀՄ պետական մրցանակ, 1952) վեպը։ Լացիսի ստեղծագործությունները թարգմանվել են աշխարհի շատ լեզուներով։ Գրել է նաև մանուկների համար։


== Պարգևներ ==
2-րդ աստիճանի Ստալինյան մրցանակ (1949) «Փոթորիկ» վեպ-էպոպեայի համար
1-ին աստիճանի Ստալինյան մրցանակ (1952) «Դեպի նոր ափ» վեպի համար
Լենինի 7 շքանշան
Հայրենական պատերազմի 1-ին աստիճանի շքանշան


== Երկեր ==
Փոթորիկ, մաս 1-3, Երևան, 1951-1953։
Դեպի նոր ափ, Երևան, 1954։
Raksti, sej. 1-10, Riga, 1959-62.
Kopoti raksti, sej. 26, sej. 1-8 - , Riga, 1970-1973.


== Ծանոթագրություններ ==


== Արտաքին հղումներ ==
Rožkalne, Anita; LU literatūras; folkloras un mākslas institūts (2003). Latviešu rakstniecība biogrāfijās. (in Latvian). Riga: Zinātne. ISBN 9984-698-48-3. OCLC 54799673.
Вилис Лацис
Բարսելոնայի ֆուտբոլիստների ցանկ

Բարսելոնան պրոֆեսիոնալ ֆուտբոլային ակումբ է կատալոնական Բարսելոնա քաղաքում (Իսպանիա)։ Ակումբը հիմնադրվել է 1899 թվականին շվեդ, անգլիացի ու իսպանացի մի խումբ տղամարդկանց կողմից` Ժոան Գամպերի գլխավորությամբ։ «Բարսելոնան» այն երեք թիմերից մեկն է, որը երբեք դուրս չի մնացել Լա Լիգայից և ամենահաջողակ ակումբն Իսպանիայում, որը նվաճել է ընդհանուր առմամբ 70 տիտղոսներ (24 անգամ հաղթել է Լա Լիգայում, 29 անգամ նվաճել Իսպանիայի գավաթը, 12 անգամ՝ սուպերգավաթը, 3 անգամ՝ Էվա Դուարտեի գավաթը, 2 անգամ՝ Լիգայի գավաթը)։ «Բարսելոնան» եվրոպական միակ ակումբն է, որ մասնակցել է մայրցամաքային առաջնության բոլոր մրցաշրջաններին 1955 թվականին նրա հիմնադրումից ի վեր, ինչպես նաև եվրոպական ամենահաջողակ ակումբներից մեկը, որը նվաճել է ՈՒԵՖԱ 14 պաշտոնական տիտղոս։
Ակումբի հիմնադիրը լինելուց բացի՝ Գամպերը եղել է նրա առաջին խաղացողներից մեկը և սահմանել ռեկորդ` մեկ խաղում խփած գոլերի թվաքանակով (ինը գոլ)։ Լիոնել Մեսսին ռեկորդակիր է խփած գոլերի քանակով՝ 548, ինչպես նաև պաշտոնական խաղերում խփած գոլերի քանակով՝ 514։ Չավին ռեկորդ է սահմանել անցկացրած խաղերի թվով (ներառյալ ընկերական հանդիպումները), ինչպես նաև Լիգայում անցկացրած խաղերի (505 հանդիպում) և պաշտոնական խաղերի (767) թվով։ Մեսսին և Անդրես Ինիեստան նվաճել են ամենաշատ տիտղոսներն ակումբի կազմում (30)։
«Բարսելոնայում» հանդես են եկել մի շարք նշանավոր ֆուտբոլիստներ, որոնցից հինգը ճանաչվել են ՖԻՖԱ տարվա ֆուտբոլիստ, իսկ վեցն արժանացել են Ոսկե խաղակոշկի։ 2009 թվականին «Բարսելոնան» մեկ օրացույցային տարում հաղթել է վեց մրցաշարերում՝ Լա Լիգայում, Իսպանիայի գավաթի ու սուպերգավաթի խաղարկություններում, ՈՒԵՖԱ Չեմպիոնների Լիգայում, ՈՒԵՖԱ սուպերգավաթի խաղարկությունում և աշխարհի ակումբային առաջնությունում։ Նույն տարում ակումբի հինգ ֆուտբոլիստներն ու մարզիչն ընդգրկվել են ՈՒԵՖԱ-ի 2009 թվականի խորհրդանշական հավաքականում։
Ցանկում ընդգրկված են այն նշանավոր ֆուտբոլիստները, որոնք հանդես են եկել «Բարսելոնայի» կազմում։ Հիմնականում ներկայացված են այն խաղացողները, որոնք թիմի կազմում մասնակցել են լիգայի առնվազն հարյուր խաղի։ Սակայն կան ավելի քիչ հանդիպումների մասնակցած ֆուտբոլիստներ, ովքեր ընդգրկված են «Բարսելոնայի» լեգենդար խաղացողների ցանկում։ 1899 թվականից մինչև 2015 թվականի մայիս «Բարսելոնայի» կազմում առնվազն մեկ պաշտոնական խաղի մասնակցել է 958 ֆուտբոլիստ։


== Պայմանական նշաններ ==


== Խաղացողներ ==
Ներկայացված են միայն Լա լիգայի (հիմնադրվել է 1928 թվականին) խաղերն ու ընդհանուր գոլերը. մինչ այդ ակտիվ եղած ֆուտբոլիստները ցանկում ընդգրկվել են ըստ հայտնիության։ Եզրափակիչ խաղերը ներառված են։
Վիճակագրությունը ներկայացված է ըստ 2017 թվականի հոկտեմբերի 13-ի դրությամբ։


== Նշումներ ==
Նովիալ

Նովիալ (ֆր.՝ Nauviale), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 552 մարդ, բնակչության խտությունը` 21.08 մարդ/կմ²։ Բնակավայրը զբաղեցնում է 26.19 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 23 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 335 աշխատունակ (15-64 տարեկան) բնակիչ, որոնցից ակտիվ էին 264-ը, իսկ ոչ ակտիվները` 71։ Ակտիվության ցուցանիշը կազմում է 78,8 %։ 264 աշխատունակ մարդկանցից աշխատել է 256 անձ (137 տղամարդ և 119 կին)։ Գործազուրկ են եղել 8 անձ (4 տղամարդ և 4 կին)։ 71 անաշխատունակներից 23-ը եղել են աշակերտներ կամ ուսանողներ, 28-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պարտիզանսկոե (գյուղ, Ժովտնևի շրջան)

Անվան այլ կիրառումների համար տե՛ս՝ ՊարտիզանսկոեՊարտիզանսկոե (ուկրաիներեն՝ Партизанське), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1937 թվականին։
2001 թվականի տվյալներով Պարտիզանսկոե գյուղում բնակվում էր 636 մարդ։ Բնակավայրը զբաղեցնում է 0,57 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մատիաշ Բրաուն

Մատիաշ Բերնարդ Բրաուն (չեխ.՝ Matyáš Bernard Braun, փետրվարի 25, 1684(1684-02-25), Sautens, Հաբսբուրգի միապետություն - փետրվարի 15, 1738(1738-02-15)[…], Պրահա, Չեխական թագի հողեր, Սրբազան Հռոմեական կայսրություն), ավստրիական ծագմամբ չեխ քանդակագործ։


== Կենսագրություն ==
Մատիաշ Բերնարդը ծնվել է 1684 թվականի փետրվարի 24-ին, Զաուտենս կոմունայում, Ինսբրուք քաղաքի մոտ (այժմ` ավստրիական Տիրոլ հող)։ Դարբին Յակուբ Բրաունի և Մագդալենայի ընտանիքի ինը երեխաներից հինգերորդն է։ Կրտսեր եղբայրը` Դոմինիկը դարձել է նկարիչ, իսկ նրա զարմիկ Անտոնին Բրաունը` քանդակագործ։
Քանդակագործություն է սովորել Զալցբուրգում։ Ցիստերցիանի տաճարի հոգևորականնրի շնորհիվ ուղևորություն է կատարել դեպի Իտալիա, որտեղ այցելել է Վենետիկ, Բոլոնիա և Հռոմ և նկատելի ազդեցություն է կրել Լորենցո Բերնինիից և Միքելանջելոյից։ 
Մոտ 1710 թվականին նա հիմնել է Պրահա քաղաքում ամենամեծ արվեստանոցը, որում աշխատում էին վեց ենթավարպետների, նույն թվականին Պրահայի Կառլի կամրջի վրա տեղադրվել է նրա առաջին` «Սուրբ Լուիթգարդի տեսիլքը» քանդակը։
Նա ունեցել է հինգ երեխա, որոնցից ոչ մեկը չի գնացել նրա հետքերով։
Մատիաշ Բերնարդը մահացել է 1738 թվականի փետրվարի 15-ին, Պրահայում, տուբերկուլոզից։ Թաղված է Սուրբ Ստեփանոսի վանքի բակում, Նովե Մեստոյում։
Գոյություն ունի Մատիաշ Բրաուն անունով աստերոիդ (համար 6768), որը հայտնաբերվել է 1983 թվականին։


== Աշխատանքներ ==
Պրահայի Կլամ Գալլաս պալատի ճակատը և ինտերիերը
Պրահայի Սուրբ Կլիմենտ վանքի ինտերիերը
Կոմս Շլիկի տապանագիրը Պրահայի սուրբ Վիտա տաճարում
Սուրբ Պրիվոյի քանդակը Պրահայի Կառլի կամրջի վրա
Սուրբ Լյուդմիայի և Սուրբ Վացլավի քանդակը Պրահայի Կառլ կամրջին
Պրահայի Վրտբովսկի այգի
Արևմտա-չեխական պատկերասրահ, Պլզեն
Սուրբ աստվածամոր եկեղեցի, Կադրուբի
Սուրբ Աստվածամոր եկեղեցի, Ստարա Բոլեսլավ
Սուրբ Վացլավ եկեղեցի, Ստարա Բոլեսլավ
Սուրբ Վացլավի մենաստան, Չելակովիցի
Կոստյոլ, Լիսե նադ Լաբե
Քանդակներ և արձաններ, Ցիտոլիբի
Մարիանյան սյունազարդ գավիթ, Լիբերցե
Դուխցովի ամրոց, Հարավային Չեխիա
Մարիանյան սյուն, Տեպլիցե


== Ծանոթագրություններ ==
Հակոբ Նաղաշ

Հակոբ Նաղաշ, 18-րդ դարի հայ բանաստեղծ, նկարիչ, ծաղկարար։ 1722 թվականին հոր՝ Նաղաշ Հովնաթանի մահվան առթիվ գրած «Ողբերգութիւն յաղագս մահուան գեղեցկարուեստ վարպետ Յովնաթանի Նաղաշ...» ողբը ենթադրել է տալիս, որ այդ ժամանակ Հակոբ Նաղաշը եղել է 25-30 տարեկան։ Մեսրոպ Մաշտոցի անվան Մատենադարանում պահվում են նրա 35 բանաստեղծությունները՝ մեծ մասամբ գրված սիրո մոտիվներով։ Դրանցից մի քանիսը վկայում է, որ Հակոբ Նաղաշն որոշ ժամանակ ապրել է Թիֆլիսում։ Նրա գործերից 21-ը տպագրվել է Նաղաշ Հովնաթանի «Բանաստեղծություններ» (1951) ժողովածուում։ Դրանք բովանդակությամբ նման են հոր՝ Նաղաշ Հովնաթանի երգերին։ Ուշագրավ է Հակոբ Նաղաշի Ողբը, որը նույնպես գրված է հոր՝ վերջերս հայտնաբերված «Ողբերգութիւն յաղագս մահուան Մահդասի Շահբազին Արզրումցւոյ...» խորագրով ողբի հետնությամբ։ Հակոբ Նաղաշը ստեղծագործել է հայերեն, թուրքերեն, վրացերեն։ Սակայն Հակոբ Նաղաշն ավելի հայտնի է իբրև նկարիչ։ Իր կրտսեր եղբոր՝ Հարությունի հետ ծաղկանկարել, նկարազարդել է վանքեր ու եկեղեցիներ, ծաղկազարդել ձեռագրեր։ Հակոբ Նաղաշի նկարիչ լինելու բազմաթիվ փաստեր կան գրավոր աղբյուրներում։ Այդ հաստատում են նաև նրա մի շարք բանաստեղծություններ («Մեկ օր ինձ մոտ արի պատկերիդ նման քաշեմ», «խելքն տարար Յակոբ պատկերահանին» և այլն)։ Գրավոր աղբյուրներում Հակոբ Նաղաշը հիշատակվում է մինչե 1740 թվականը, երբ եղբոր հետ նկարազարդել է Երնջակի Ս. Կարապետի վանքը։
Նիկոլայ Պրիլուցկի

Նիկոլայ Ստեպանովիչ Պրիլուցկի (ռուս.՝ Николай Степанович Прилуцкий, հունվարի 26, 1909(1909-01-26), Ռուսական կայսրություն - հուլիսի 25, 1990(1990-07-25), Մոսկվա, ԽՍՀՄ), խորհրդային հնչյունային օպերատոր, որ աշխատել է «Սոյուզմուլտֆիլմ» և «Մոսֆիլմ» կինոստուդիաներում։ Մասնակցել է շուրջ 100 խորհրդային մուլտֆիլմերի ստեղծմանը, կրկնօրինակել արտասահմանյան մուլտֆիլմեր, վավերագրական ու գեղարվեստական ֆիլմեր։ ԽՍՀՄ կինեմատոգրաֆիստների միության անդամ։


== Կենսագրություն ==
Նիկոլայ Պրիլուցկին ծնվել է 1909 թվականի հունվարի 26-ին Ռուսական կայսրությունում։
Ստանալով միջին մասնագիտական կրթություն՝ Նիկոլայ Պրիլուցկին՝ որպես հնչյունային օպերատոր, աշխատել է Վավերագրական ֆիլմերի կենտրոնական ստուդիայում (1934-1937), «Մոսֆիլմում» (1937-1939)։
1939 թվականին սկսել է աշխատել «Սոյուզմուլտֆիլմ» ստուդիայում։ Մասնակցել է «Սոյուզմուլտֆիլմում» կինոարտադրության ստեղծմանը։ Հնչուն կինոյի զարգացման շրջանում մշակել է մշակել է դրա տեխնոլոգիաները մուլտիպլիկացիոն ֆիլմերում օգտագործելու համար։ 1939-1944 թվականներին կրկնօրինակել է խաղարկային և վավերագրական ֆիլմեր «Սոյուզմուլտֆիլմում», 1944 թվականից աշխատել է որպես մուլտիպլիկացիոն ֆիլմերի հնչյունային օպերատոր։
Որպես հնչյունային օպերատոր՝ Նիկոլայ Պրիլուցկին մասնակցել է ավելի քան 100 մուլտիպլիկացիոն ֆիլմերի ստեղծմանը, որոնք ներառվել են ռուսական մուլտիպլիկացիայի «ոսկե ֆոնդում»։ Աշխատել է «ավագ սերնդի» գրեթե բոլոր ռեժիսորների ֆիլմերում, ինչպիսիք են Իվան Իվանով-Վանոն, Լև Ատամանովը, Վլադիմիր Պոլկովնիկովը, Վալենտինա և Զինաիդա Բրումբերգները, Լամիս Բրեդիսը և այլք։
1964 թվականին կրկին սկսել է աշխատել «Մոսֆիլմում», զբաղվել է խորհրդային (ԽՍՀՄ ժողովուրդների լեզուներով նկարահանված) և արտասահմանյան ֆիլմերի կրկնօրինակմամբ։
1974 թվականին անցել է թոշակի։
Նիկոլայ Պրիլուցկին մահացել է 1990 թվականի հուլիսի 25-ին Մոսկվայում։


== Ֆիլմագրություն ==


=== Հնչյունային օպերատոր ===


=== Կրկնօրինակման հնչյունային ռեժիսոր ===
«Նոր Դոն Ժուան» (Ֆրանսիա, Իտալիա, Իսպանիա, 1956)
«Սպարտակ» (ԱՄՆ, 1960)
«Փարիզյան գաղտնիքներ» (Ֆրանսիա, Իտալիա, 1962)
«Երեք հարյուր սպարտացիներ» (ԱՄՆ, 1962)
«Ալյասկայի աղվեսները» (ԳԴՀ, 1964)
«Անժելիկան ու թագավորը» (Ֆրանսիա, 1966)
«Հող, ծով, կրակ, երկինք» (Ադրբեջանֆիլմ, 1967)
«Փոքրիկ լողորդը» (Ֆրանսիա, Իտալիա, 1968)
«Սառած» (Ֆրանսիա, Իտալիա, 1969)
«Գեղեցկատես դրագունի արկածները» (ՉԽՍՀ, 1970)
«Կորուսյան միլիոններ» (Ռումինիա, 1971)


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 528-529. — 816 с. — 3 000 экз. — ISBN 5-9265-0319-4
Киноведческие записки, Выпуски 71-73, ВНИИ киноискусства Госкино СССР, 2005. с. 331.


== Արտաքին հղումներ ==
«Прилуцкий, Николай Степанович»։ Энциклопедия кино։ ОАО «РуДата»։ Վերցված է 2013-11-12 
«Прилуцкий Николай Фильмография (работ: 100)»։ Мультик.ру։ Վերցված է 2013-11-12
Էնդի Մարեյ

Էնդրյու Բարոն «Էնդի» Մարեյ (անգլ.՝ Andrew Barron "Andy" Murray, մայիսի 15, 1987(1987-05-15), Գլազգո, Շոտլանդիա, Միացյալ Թագավորություն), շոտլանդացի թենիսիստ, աշխարհի նախկին երկրորդ ռակետ, 2012 թվականի Օլիմպիական խաղերի չեմպիոն մենապայքարում։ Նրա եղբայրը՝ Ջեյմի Մարեյը նույնպես պրոֆեսիոնալ թենիսիստ է։


== Ծանոթագրություններ ==
Ֆուտբոլային լիգայի գավաթ 1983-84

Ֆուտբոլային լիգայի գավաթ 1983-84, Ֆուտբոլային լիգայի գավաթի 24-րդ խաղարկությունն է, որում հաղթեց «Լիվերպուլ» ֆուտբոլային ակումբը։
Ժողովածու (2002)

Ժողովածու (2002), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2002 թվի տակ։ Ձեռագիրը գրվել է 1663 թվականին Կյուրեղ Կողոնեցի (Ա), Դավիթ Տիրացու, Սուքիաս (Բ) գրիչների կողմից։ Ստացողը եղել է Դավիթ Տիրացուն։ Գրված է թղթի վրա, որը ունի 15×10 չափս։ Ձեռագիրը կազմված է 275 թերթից։ Գրված է միասյուն, նոտրգիրով։ Պահպանակը ունի 2 էջ, գրված է՝ նոտրգիրի վրա։ Կազմը` կաշեպատ տախտակ դրոշմազարդ։ Հիշատակարաններ գրչի՝ 9ա, 54ա, 113բ, 143բ, ստացողի՝ 101բ, 108բ, 175բ, 185ա։


== Բովանդակություն ==
Աղոթք (Եփրեմ, անանուն)։
Սամուէլի քհյ-ի Մեկնութիւն տոմարի (հատուած)։
Պարզատոմար։
Տաղք (Յովհ․ Թլկուրանցի, Մկր․ Նաղաշ, Յովհ․ Րոտին, Յակոբ, Ածտր․ Հեննեցի, հայատառ թուրքերեն)։
Դեղագիր։
Օրհնութիւնք։
Վարք Մարիամու Մագդաղինացւոյ, Մարթայի, Հարանց։
Քարոզք։
Ան․ Շիրակացւոյ Երկնաչափութիւն։
Վասն յարութեան Յիսուսի։
Երազահան։
Զրոյցք։
Մանունք։


== Նշումներ ==


== Ծանոթագրություններ ==
Իլինցի (քաղաք, Ուկրաինա)

Անվան այլ կիրառումների համար տե՛ս՝ ԻլինցիԻլինցի (ուկրաիներեն՝ Іллінці), քաղաք Ուկրաինայի Վիննիցայի մարզի Իլինեցկոեի շրջանում, շրջկենտրոն։ Հիմնադրվել է 1440 թվականին։
2011 թվականի տվյալներով Իլինցի քաղաքում բնակվում էր 11 340 մարդ։ Բնակավայրը զբաղեցնում է 10,87 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սան Խասինտո շրջան (Տեխաս)

Սան Խասինտո շրջան (անգլ.՝ San Jacinto County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.479 կմ² է, բնակչությունը՝ 22.246 մարդ (2000 թ. տվյալներով)։ Շրջկենտրոնն է Քոլդսպրինգ բնակավայրը։ Կազմավորվել է 1870 թ.։
Հեքիաթ կորցրած ժամանակի մասին

«Հեքիաթ կորցրած ժամանակի մասին» (ռուս.՝ «Сказка о потерянном времени»), խորհրդային անիմացիոն ֆիլմ, որը նկարահանվել է Եվգենի Շվարցի համանուն հեքիաթի հիման վրա։


== Սյուժե ==
Երեք չար կախարդներ մռայլ կախարդված անտառից, որը լցված է կոտրված խաղալիքներով ու դպրոցական պարագաներով, գնում են քաղաք՝ ցանկապատի գաղտնի դռան միջոցով, որպեսզի գտնեն ծույլ երեխաներին, ովքեր «ժամանակ են վատնում»։
Գտնելով նման ծույլերի՝ աշակերտի և աշակերտուհու, կախարդները խաբեությամբ վերցնում են նրանց ժամանակը, որը նրանք հեշտությամբ վատնում էին դասի ժամանակ զբոսնելիս։ Արդյունքում տարեցները վերածվում են մեծ երեխաների, իսկ երեխաները՝ փոքր պապիկի ու տատիկի։ Չցանկանալով մնալ տգեղ ծերերի տեսքով՝ փոխակերպված դպրոցականները հետապնդում են կախարդներին մինչև կախարդական անտառում գտնվող նրանց տները և խրճիթում գտնում մի հսկա ժամացույց, որի սլաքներն  հակառակ ուղղությամբ են պտտվում։ Լսելով կախարդների զրույցը՝ երեխաներն իմանում են, որ եթե մինչև ժամը 12-ը չհասցնեն գտնել երրորդ կախարդված աշակերտին և երեքով կախարդական ժամերի սլաքները չտեղափոխեն առաջ, նրանք ընդմիշտ կմնան ծեր, իսկ կախարդները՝ երիտասարդ։
Քաղաքում գտնելով մյուս ծերացած աշակերտին՝ երեք ծեր երեխաները ներխուժում է կախարդական անտառ և ընդհանուր ջանքերով ժամացույցի սլաքները տանում առաջ։ Դպրոցականները վերադարձնում են իրենց երիտասարդությունը, իսկ կախարդները վերածվում են ծերերի։


== Ստեղծողներ ==
Սցենարի հեղինակ՝ Յուննա Մորից
Ռեժիսոր՝ Կիրիլ Մալյանտի
Բեմադրող նկարիչ՝ Բորիս Մոիսեև
Օպերատոր՝ Լեոնարդ Կոլվինկովսկի
Երաժշտությունը՝ Սերգեյ Նիկիտինի, վոկալ՝ Տատյանա և Սերգեյ Նիկիտիններ (լուսագրերում նշված չեն)
Հնչյունային օպերատո - Նելլի Կուդրինա
Դերերը հնչյունավորել են՝Գալինա Իվանովա – մորուքով կախարդված աշակերտ
Վյաչեսլավ Նեվիննի – Միխալ Միխալիչ, պարսատիկով կռվարար
Թամարա Դմիտրիևա – կախարդված կարմրահեր աշակերտ
Ռոգվոլդ Սուխովենկո – միլիցիոներ / պապիկ նստարանին
Զինաիդա Նարիշկինա – Մարիա Իվանովնա, չար կախարդ
Սվետլանա Խարլապ – կախարդված աշակերտուհի / վրդովված կին
Սերգեյ Ցեյց – Վասիլի Պորֆիրիչ, չար կախարդՄուլտիպլիկատորներ՝ Օլգա Դեգտյարևա, Աիդա Զյաբլիկովա, Կիրիլ Մալյանտովիչ
Տիկնիկները պատրաստել են՝ Ա. Կրուտիպորոխ, Ելենա Պոկրովսկայա, Ա. Լյարսկի, Վիկտոր Սլետկով, Ալեքսանդր Մուլյուկինա, Վլադիմիր Շաֆրանյուկ
Մոնտաժող՝ Սվետլանա Սիմուխինա
Խմբագիր՝ Ալիսա Ֆեոդորիդի
Տնօրեն՝ Օլեգ Կուզնեցով


== Վերաթողարկում ==
Մուլտֆիլմը բազմիցս թողարկվել VHS-ով և DVD-ով․ 1996 թվականին թողարկվել է VHS-ով  Videovostok հրատարակչությունում, 2000-2001 թվականներին VHS-ով թողարկվել է «Մաստեր Թեյփ» հրատարակչությունում՝ «Դոնալդ Բիսեթի հեքիաթներ» մուլտֆիլմերի հավաքածուում։
«Հեքիաթ կորցրած ժամանակի մասին» (թողարկում 1, տեղայնացնող՝ «Մաստեր-Թեյփ», «Ծույլերի հետ պատահած պատմություններ» (Տեղայնացնող՝ «Твик-Лирек»), «Սատանայիկ № 13» (տեղայնացնող՝ «Твик-Лирек»), «Գողացված արևը» (տեղայնացնող՝  «Крупный план»)։


== Ծանոթագրություններ ==


== Արտաքին հղումներ ==
«Мультфильм «Сказка о потерянном времени» на сайте Аниматор.ру»։ Վերցված է 2010-10-11  
«Большой город» Музей кино. Зал 5 — Мультфильмы Archived 2021-02-02 at the Wayback Machine.
Սաառե (Էստոնիայի շրջան)

Սաառե շրջան (էստ․՝ Saare vald), շրջան Էստոնիայի Յիգևամաա նահանգում։ Շրջանի կենտրոնն է Կեեպա գյուղը։


== Բնակչություն ==
2010 թվականի տվյալներով շրջանում բնակվում էին 1367 մարդ։ Բնակչության խտությունը շրջանում կազմում էր 6,08 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Դեյվիդ Ռոքֆելլեր

Դեյվիդ Ռոքֆելլեր ավագ (անգլ.՝ David Rockefeller Sr. [ˈdeɪvɪd ˈrɑkəˌfɛlɚ]; հունիսի 12, 1915(1915-06-12), Նյու Յորք շրջան, Նյու Յորք, Նյու Յորք, ԱՄՆ - մարտի 20, 2017(2017-03-20), Pocantico Hills, Մաունտ Փլեզանտ, Վեստչեստեր շրջան, Նյու Յորք, ԱՄՆ), ամերիկացի բանկիր, պետական գործիչ, գլոբալիստ, Ռոքֆելլերների տան գլուխը։ Նավթային մագնատ և դոլարային առաջին միլիարդատեր Ջոն Դևիսոն Ռոքֆելլերի թոռը։ Նրա եղբայրներն են եղել ԱՄՆ 41-րդ փոխնախագահ Նելսոն Ռոքֆելլերը և Արկանզաս 37-րդ նահանգապետ Ուինթրոփ Ռոքֆելլերը։ Ընտանիքի առաջին ներկայացուցիչն է, ով ապրել է 100 տարեկանից ավելի։ Անդամակցել է Բիլդերբերգյան ակումբին։
Դեյվիդ Ռոքֆելլերը ծնվել է Նյու Յորքում։ 1936 թվականին ավարտել է Հարվարդի համալսարանը, այնուհետև սովորել է Լոնդոնի տնտեսագիտության և քաղաքագիտության դպրոցը։ 1940 թվականին թեկնածուական ատենախոսությունը պաշտպանել է Չիկագոյի համալսարանում։ Ատենախոսության թեման եղել է՝ «Չօգտագործված ռեսուրսներ և տնտեսական կորուստներ» (անգլ.՝ Unused Resources and Economic Waste): Միևնույն տարում սկսել է աշխատել պետական ծառայության համակարգում՝ դառնալով Նյու Յորքի քաղաքապետ Ֆիորելո Լա Գուարդիայի քարտուղարը։ 1941- 1942 թվականներին աշխատել է Պաշտպանական դեպարտամենտում։ 1942 թվականին անցել է զինվորական ծառայության՝ 1945 թվականին ստանալով կապիտանի կոչում։ Երկրորդ համաշխարհային պատերազմի ժամանակ ծառայել է Հյուսիսային Աֆրիկայում և Ֆրանսիայում՝ ծառայելով զինվորական հետախուզությունում։ 1946 թվականին գլխավորել է «Chase Manhattan Bank»-ը։ 1981 թվականի ապրիլի 20-ին անցել է թոշակի։ Բարեկամական հարաբերությունների մեջ է գտնվել Հենրի Քիսինջերի և Զբիգնև Բժեզինսկիի հետ։ Մահացել է 2017 թվականի մարտի 20-ին՝ 101 տարեկան հասակում։ 


== Աշխատություններ ==
Unused Resources and Economic Waste, Doctoral dissertation, University of Chicago Press, 1941;
Creative Management in Banking, «Kinsey Foundation Lectures» series, New York: McGraw-Hill, 1964;
New Roles for Multinational Banks in the Middle East, Cairo, Egypt: General Egyptian Book Organization, 1976;
Memoirs, New York: Random House, 2002. (ISBN 5-7133-1182-1 — 564 p., 2003.)


== Ծանոթագրություններ ==
Լիպոպրոտեիդներ

Լիպորոտեիդներ (հունարեն ճարպ և պրոտեիդներ), լիպոպրոտեիններ, սպիտակուցների և լիպիդների կոմպլեքսներ։ Լիպոպրոտեիդները պարունակվում են տարբեր հյուսվածքներում (նյարդային), ձվի դեղնուցում, կաթի, արյան, ինչպես նաև կենսաբանական թաղանթների մեջ։


== Դասակարգում ==
Ըստ լուծելիության լիպորոտեիդները բաժանվում են

Լուծելի լիպոպրոտեիդներ, որոնք լուծվում են ջրում և աղային լուծույթներում,
Բնալուծելի լիպորոտեիդներ,
Լիպորոտեիդներ, որոնք լուծվում են օրգանական լուծիչներում։Տարբերում են լիպոպրոտեիդների երկու հիմնական տեսակ՝ տրանսպորտային և թաղանթային։ Արյան տրանսպորտային լիպորոտեիդները իրականացնում են լիպիդների տեղափոխումը բարակ աղիքներից դեպի լյարդ, լյարդից՝ ճարպային և այլ հյուսվածքներ։
Մարդու արյան լիպոպրոտեիդները միմյանցից տարբերվում են մասնիկների չափսերով ու խտությամբ և մեծ դեր են խաղում աթերոսկլերոզի առաջացման պրոցեսում։
(3784) Շոպեն

(3784) Շոպեն (անգլ.՝ Chopin), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 31-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 3,127275 ա. մ., առավելագույնը մոտենում է 2,6007 ա. մ. հեռավորության վրա և հեռանում 3,6539 ա. մ.։ Արեգակի շուրջ մեկ ամբողջական պտույտ է կատարում 2019,98 երկրային օրվա ընթացքում, իր ուղեծրով շարժվելով միջինում 0,178219 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3784) Շոպեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելես

Վելես (հունարեն Ελεούσα — Էլեուսա, մակեդոներեն՝ Велес, թուրքերեն՝ Köprülü, Վելես - սլավոնների իմաստության աստծու անունն է), քաղաք Հյուսիսային Մակեդոնիայի Հանրապետության կենտրոնական մասում։ Տեղակայված է Վարդար գետի ափին։ Վելես քաղաքը հանդիսանում է համանուն համայնքի վարչական կենտրոնը։ Հին թուրքական անվանումը՝ Կյոպրյուլյու (Köprülü) նշանակում էր «քաղաք կամրջի մոտ»։ 1946 թվականից մինչ 1996 թվականը քաղաքը կրում էր Տիտով-Վելես անվանումը Յոսիպ Բրոզ Տիտոյի (1892-1980, երկրի նախագահը 1953-1980 թվականներին) պատվին։


== Աշխարհագրություն ==
Վելես քաղաքի մոտով հոսում է Բրեգալնիցա գետը, որ թափվում է Վարդարի մեջ։ Վելեսը տեղակայված է Սկոպյեն ու Աթենքը միացնող մայրուղու մոտ։


== Պատմություն ==
Քաղաքը հիմնադրվել է մ.թ.ա. 168 թվականին և կոչվել է Վիլա Զորա (Բիլազորա)։


== Բնակչություն ==
1994 թվականի մարդահամարի տվյալներով՝ քաղաքում բնակվում էր 44 149 մարդ, իսկ 2002 թվականի մարդահամարի տվյալներով՝ քաղաքի բնակչությունը կազմում է 43 716 մարդ։


== Հայտնի բնակիչներ ==
Կոլե Նեդելկովսկի (1912—1941), մակեդոնացի բանաստեղծ, մակեդոնական նոր գրականության սկզբնավորողներից մեկը։


== Ծանոթագրություններ ==


== Արտաքին հղումներ ==
Վելեսի համայնքի կայքը (մակեդ.)
Христо Чучков. «Град Велес. Учебното дело и революционните борби». С., 1929
Кънчов, Васил «Сегашното и недавното минало на град Велес» Archived 2007-09-27 at the Wayback Machine.
Нанев, Сотир. Македония 1941, глава за Велес
«Свидетелство за дейността на българската книжарница във Велес и църковно-училищната борба в Македония през 60-те-70-те години на XIX в.»
Անբանը (ֆիլմ)

Անբանը, 1932 թվականին «Հայկինո» ստուդիայում նկարահանված հայկական ֆիլմ։


== Սյուժե ==
Ֆիլմը պատմում է հարբեցող և անբան մեկի մասին, որը կոլեկտիվի ազդեցության տակ վերափոխվում է։


== Դերերում ==
Ստեփանյան - Համբարձում Խաչանյան
նրա մայրը - Նինա Մանուչարյան
գործկոմի նախագահ - Խաչատուր Աբրահամյան
բանվոր - Արամ Ամիրբեկյան
տնօրեն - Ս. Մարկոսյան
ինժեներ - Ա. Մոիսեյենկո


== Ծանոթագրություններ ==
Կովկասի գերին

«Կովկասի գերին» (1820—1821), (ռուս.՝ Кавказский пленник), Պուշկինի հարավային բայրոնական առաջին շարքի պոեմներից։ Սկսել է Գուրզուֆում, ավարտվել է 1821 թվականի  փետրվարի 20-ին Կամենկայում։
Սյուժեի հիմքում ընկած է հիասթափված, ապստամբ մի հերոսի ռոմանտիկ սիրո պատմությունը (գերի ընկած ռուս սպա) բնության երեխաների նկատմամբ, որը չի փչացել քաղաքակրթության պատճառով (դրանք ներկայացնում է չքնաղ չերկեզուհին)։ Այս լիրիկական թեման ներկայացվել էէպիկական ֆոնով՝ անծայրածիր Կովկասի գեղեցկությունը, լեռնաբնակների էկզոտիկ կյանքը, ռուսական զենքի հաջողությունները։
Պոեմը հեղինակը բաժանում է երկու մասի, նրա կարծիքով այդ երկուսը վատ են կապված միմյանց հետ՝ նկարագրական-ազգագրական (ավելի լավ ստացված) և ռոմանտիկ-հոգեբանական։ Երկրորդում, նա ցանկանում էր նկարագրել այդ անտարբերությունը կյանքի և իր վայելքների նկատմամբ, այդ հոգու ծերությունը (երիտասարդության ծերությունը, ինչպես արտահայտվում էր նա իր նամակներում), որոնք դարձել են որպես տարբերակիչ հատկանիշներ XIX դարի երիտասարդության համար։ Ըստ ավանդության, պոեմի հիմքում ընկած է ոմն Նեմցովի պատմությունը (слышанный Пушиным մինչև հղումներ) այն մասին է, թե իբր նրան գերությունից ազատել է մի չերկեզուհի, որը սիրահարված էր նրա վրա։ Առաջին միտքը այս պատմությունը մշակելու համար Պուշկինի մոտ հղացավ եկավ 1820 թվականի օգոստոսին Կովկասում։


== Ծանոթագրություններ ==
Էրեբունի (գրիչ)

Անվան այլ կիրառումների համար տե՛ս՝ Էրեբունի (այլ կիրառումներ)
Էրեբունի գրիչ, Մոտեգրապա (անգլ.՝ Montegrappa) ընկերության արտադրության սահմանափակ քանակությամբ գրիչների հավաքածու, որը նվիրված է Հայոց Ցեղասպանության 100-րդ տարելիցին։ Գրիչների հավաքածուն ներառում է երեք գրիչ՝ «Հոգևոր», «Հավերժ» և «Գրական» անվանումներով։ «Հոգևոր» և «Հավերժ» գրիչներն արտադրվել են սահմանափակ քանակությամբ, համապատասխանաբար՝ 100 և 1915 հատ, իսկ «Գրական» գրիչները՝ անսահմանափակ քանակությամբ։ Գրիչներն ինքնահոս են և պատրաստված են ոսկուց, արծաթից և թանկարժեք քարերից։ Գրիչների վրա պատկերված են հայոց պատմությունը և Հայոց Ցեղասպանության 100-րդ տարելիցը խորհրդանշող տարրեր։ Մտահղացման հեղինակները Գրիգոր Ջաբուրյանն ու Տիգրան Չափլաքյանն են։ Գրիչների պատյանները պատրաստել են լիբանանահայեր Մեսրոպ Թոփալյանը և Կոկո Գարաբեդ Սաքայանը։ Գրիչը ներկայացվել է Շվեյցարիայի BaselWorld տոնավաճառում, որը ժամացույցների և ոսկերչական իրերի աշխարհի ամենամեծ տոնավաճառն է։ Առաջին անգամ ներկայացվել են Վատիկանում. առաջին նվեր ստացողներից է եղել Հռոմի Պապ Ֆրանցիսկոս Ա-ն։ Գրիչից նվիրվել է նաև Շառլ Ազնավուրին։ Գրիչներին անդրադարձել է The National ամսագիրը։


== Ծանոթագրություններ ==


== Արտաքին հղումներ ==
Էրեբունի գրիչների պաշտոնական կայքը
Գուադալուպե Կամպանուր Տապիա

Գուադալուպե Կամպանուր Տապիա   (իսպ.՝ Guadalupe Campanur Tapia, 1986, Միչոական, Մեքսիկայի Միացյալ Նահանգներ - հունվարի 16, 2018(2018-01-16)), մեքսիկացի ակտիվիստ, որը հայտնի է դարձել մարդու իրավունքների ակտիվ պաշտպանության և բնապահպանական խնդիրների լուծման համար պայքարում։


== Կենսագրություն ==
Գուադալուպե Կամպանուր Տապիան ծնվել է 1986 թվականին,  Մեքսիկայի Միչոական նահանգի Չերան քաղաքում, որը գտնվում է Մեքսիկայի հարավ-արևմուտքում՝ Խաղաղ օվկիանոսի ափին։ Գուադալուպե Կամպանուր Տապիան ծագումով Մեքսիկայի տեղաբնակներից է։ Նա պաշտպանում էր տեղի բնիկների և շրջակա միջավայրի իրավունքները, դեմ էր անտառահատմանը։
Գուադալուպե Կամպանուր Տապիան  մահացել է  2018 թվականի հունվարին,  անհայտ հանգամանքներում։ Գուադալուպե Կամպանուր Տապիայի դին գտել են Մեքսիկայի Չերանու քաղաքից 30 կմ հեռավորության վրա ճամփեզրի հատվածում։ 2018 թվականին նա ՄԱԿ-ի գենդերային հավասարության հարցերով և կանանց իրավունքների ու հնարավորությունների  ընդլայնման կառուցվածքային կազմակերպության կողմից  ճանաչվել էր տարվա կին։


== Ծանոթագրություններ ==


== Արտաքին հղումներ ==
Guadalupe Campanur Tapia activeista y defensora de los bosques en Michoacán
Նովոբուդովա (գյուղ, Գլոբինոյի շրջան)

Նովոբուդովա (ուկրաիներեն՝ Новобудова), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Նովոբուդովա գյուղում բնակվում էր 64 մարդ։ Բնակավայրը զբաղեցնում է 0,367 կմ² տարածք։ Բնակչության խտությունը կազմում էր 174,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաուդի (Բաիա)

Սաուդի (պորտ.՝ Saúde), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ժակոբինա գավառի կազմի մեջ։ Բնակչությունը կազմում է 11 560 մարդ՝ 2006 թվականի տվյալներով։ Գրավում է 500 կմ2 տարածք։ Բնակչության խտությունը՝ 23,12 մարդ/կմ²։
Քաղաքի տոնը նշվում է հուլիսի 6-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 20.820.891,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.806,27 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,616 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Տրեբավա (լեռ)

Տրեբավա (սերբ.՝ Требава), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռը գտնվում է Մոդրիչա համայնքի տարածքում։ Բարձրությունը ծովի մակարդակից կազմում է 692 մետր։ Լեռը տեղակայված է Դինարյան լեռների և Միջինդանուբյան դաշտավայրի միջև սահմանին։ Միջնադարում լեռան հարավային լանջերին հանքաքար է արդյունահանվել։


== Տես նաև ==
Սերբական Հանրապետության լեռների ցանկ


== Ծանոթագրություններ ==
Ավժա

Ավժա (ռուս.՝ Авжа), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Սուդա գետի ափին՝ 178 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերի Օբի ավազանային շրջանին, գետի ջրատնտեսային տեղամասը՝ Սուդա գետն է։ Գետավազանը՝ Վոլգա։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը - 08010200212110000007517
Հիդրոլոգիական ուսումնասիրությունների կոդը - 110000751
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արմանդո Բո

Արմանդո Բո (իսպ.՝ Armando Bó, դեկտեմբերի 9, 1978(1978-12-09), Բուենոս Այրես, Արգենտինա), արգենտինացի սցենարիստ և ռեժիսոր։ Իր զարմիկ Նիկոլաս Ջակոբենեի, Ալեքսանդր Դինելարիսի և ռեժիսոր Ալեխանդրո Գոնսալես Ինյարիտուի հետ 2015 թվականին Օսկարի 87-րդ մրցանակաբաշխության ժամանակ արժանացել է «Օսկար» մրցանակի «Լավագույն օրիգինալ սցենար» անվանակարգում 2014 թվականի «Բըրդմեն» ֆիլմի համար։ Նա 2016 թվականին եղել է «Փրկապարան» կարճամետրաժ ֆիլմի ռեժիսորը, որը 2017 թվականին One Show Awards-ի մրցանակակիր է եղել։
Նրա հայրը դերասան Վիկտոր Բոն է, մայրը՝ Չիա Սլայը, իսկ հայրական պապը եղել է կինոռեժիսոր Արմանդո Բոն։


== Ֆիլմագրություն ==
«Կենդանի» / Animal (2018)՝ սցենարիստ, ռեժիսոր, Գիլերմո Ֆրանչելլայի հետ
«Բըրդմեն»  / Birdman (2014)՝ սցենարիստ, Մայքլ Քիթոնի, Զակ Գալիֆիանակիսի, Էդվարդ Նորթոնի, Էմմա Սթոունի և Նաոմի Ուոթսի հետ
«Վերջին Էլվիսը» / The Last Elvis (2012)՝ սցենարիստ, ռեժիսոր, պրոդյուսեր, մոնտաժող
«Բյութիֆուլ» / Biutiful (2010)՝ սցենարիստ, Խավիեր Բարդեմի հետ։


== Ծանոթագրություններ ==
Պեսինա Կրեմոնեզե

Պեսինա Կրեմոնեզե (իտալերեն՝ Pessina Cremonese) կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 755 մարդ, խտությունը կազմում է 34 մարդ/կմ²։ Տարածքը գրավում է 22 կմ²։ Էլեկտրոնային փոստ՝ 26030։ հեռախոսային կոդ՝ 0372։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 0372 87922
էլեկտրոնային փոստ comune.pessina@tiscalinet.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Քադխան Ստորին

Քադխան Ստորին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սասունիկ

Սասունիկ, գյուղ է Հայաստանի Արագածոտնի մարզում, Քասաղ գետի ձախափնյա հարթավայրում։ Հեռավորությունը մարզկենտրոնից՝ 4 կմ հարավ-արևելք, բարձրությունը ծովի մակերևույթից՝ 1070 մետր։


=== Անվանում ===
Գյուղը հիմնադրվել է 1955 թվականի դեկտեմբերի 4-ին որպես Սովխոզ No39, իսկ 1964 թվականի օգոստոսի 15-ին վերանվանվել է Սասունիկ։


== Բնակչություն ==
Սասունիկի բնակչության նախնիների մի մասը եկել են Վրաստանից, Ադրբեջանից, իսկ մի մասն էլ հայրենադարձներ են։
Սասունիկի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, բանջարաբուծությամբ, պտղաբուծությամբ և այգեգործությամբ։


== Կրթություն ==
Հայաստան համահայկական հիմնադրամը Մեծ Բրիտանիայի իր տեղական մարմնի հովանավորությամբ գյուղում կառուցում է մանկապարտեզ։


== Պատմամշակութային կառույցներ ==
Գյուղից 3 կմ հարավ-արևելք գտնվում է մ.թ.ա. 2-րդ հազարամյակի «Սասունիկի դաշտ» ամրոցը։


== Տես նաև ==
Սասունիկի պատմության և մշակույթի անշարժ հուշարձանների ցանկ (Արագածոտնի մարզ)


== Մամուլ ==
Արևշատ Ավագյան. Սասունիկ, «Գարուն», 1967, № 6


== Ծանոթագրություններ ==


== Արտաքին հղումներ ==
Սասունիկի դամբարանադաշտի ուսումնասիրություն
Սարգիս Գևորգյան

Սարգիս Գևորգի Գևորգյան (մարտի 2 (15), 1900, Երևան, Կովկասի փոխարքայություն, Ռուսական կայսրություն - նոյեմբերի 14, 1971(1971-11-14), Երևան, Հայկական ԽՍՀ, ԽՍՀՄ), հայ խորհրդային օպերատոր։ ՀԽՍՀ արվեստի վաստակավոր գործիչ (1957)։


== Կենսագրություն ==
1927 թվականին ավարտել է Մոսկվայի պետական կինոտեխնիկումը։ 1924 թվականից եղել է «Մեժռաբպոմֆիլմ» ստուդիայի օպերատորի ասիստենտ, 1927 թվականից՝ օպերատոր («Իվան Կարավաևի ոճիրը» (1929), «Պատառոտված կոշիկներ» (1933, Գ․ Բոբրովի հետ)։ 1938 թվականից աշխատել է «Հայֆիլմ» կինոստուդիայում, նկարահանել գեղարվեստական և փաստավավերագրական կինոնկարներ։

«Ճանապարհ դեպի երջանկություն» (1925)
«Լեռնային հեղեղ» (1939)
«Քաջ Նազար» (1940)
«Մի անգամ գիշերը» (1945)
«Հայկական կինոհամերգ» (1954)
«Պատվի համար» (1956)
«Մոր սիրտը» (1958)
«Ջրերը բարձրանում են» (1962)
«Բարև, Արտյոմ» (1964)
«Դժվար անցում» (1964)Վերջին աշխատանքներն էին՝

«Սարոյան եղբայրներ» (1968, Կ․ Մեսյանի հետ, ՀԽՍՀ պետական մրցանակ, 1970)
«Աղքատի պատիվը» («Չախ-չախ թագավոր» կինոալմանախ, 1969)


== Ծանոթագրություններ ==
Լիս Վեգա

Լիսեկա Վեգա Գալվես (իսպ.՝ Liseska Vega Galvez, հայտնի է որպես Լիս Վեգա իսպ.՝ Liz Vega, հոկտեմբերի 20, 1977(1977-10-20), Հավանա, Կուբա), թատրոնի և կինոյի կուբացի և մեքսիակացի դերասանուհի, պարուհի, երգչուհի։ Հասակը՝ 162 սանտիմետր։


== Կենսագրություն ==
Լիս Վեգան ծնվել է 1977 թվականի հոկտեմբերի 20-ին Հավանա քաղաքում` Լասարո Վեգայի և Մարթա Էլենա Գալսվեսի ընտանիքում։ Ծնողները բաժանվել են, երբ Լիսը եղել է 10 տարեկան։ Լիս Վեգան ունի քույր, որին ծնողները որոշել են անվանել կրկին Լիսեկա Վեգա Գալվես, հետագայում նա որոշել է վերցնել «Լիս Վեգա» կեղծանունը։ Ծնողների հետ շփվում է հազվադեպ, քանի որ նրանք ապրում են Հավանայում, իսկ Լիսը՝ Մեքսիկայում։ 1991 թվականի սեպտեմբերի 27-ին հանդես է եկել որպես պարուհի և մի քանի տարի աշխատել Կուբայում, այնուհետև տեղափոխվել Մեքսիկա, որտեղ շարունակել է իր պարային կարիերան, իսկ 1997 թվականին, երբ ժամանել է Մեքսիկա, որոշել է դառնալ դերասանուհի։ Մեքսիկայի կինեմատոգրաֆիայում առաջին անգամ հանդես է եկել 2004 թվականին։


== Անձնական կյանք ==
2008 թվականին ամուսնացել է մեքսիկացի դերասան Ֆեդերիկո Դիասի հետ, սակայն զույգի համատեղ կյանքը չի ստացվել ամուսնու համասեռական լինելու պատճառով։ Նույն տարում զույգն ամուսնալուծվել է։


== Ֆիլմագրություն ==


=== Հեռուստասերիալներ ===
2004 - Misión S.O.S.- Señora de la Tierra
2005 - Contra viento y marea (Ճակատագրին հակառակ) - Խունկալ
2006 - Duelo de pasiones - Կորալ
2008 - Tormenta en el paraíso - Լիսեսկա
2010 - Zacatillo, un lugar en tu corazón (Սակատիլյո, տեղ քո սրտում) - Օլգա
2011 - Amorcito corazón- Դորիս Մոնտիել
2011 - Ինչպես ասում են - Սիլվիա
2013 - Santa diabla - Լիսետ Գեռերո
2014 - Muchacha matá porqué la mala - Տալինա Բելտրան
2017 - La Tijuana - Մոնիկա Մանդրագոն


== Թատերական գործեր ==
2012 - Հարուստ Մամբոները


== Մրցանակներ ==


== Ծանոթագրություններ ==


== Արտաքին հղումներ ==
Лис Вега (անգլ.) Internet Movie Database կայքում
Лис Вега на сайте КиноПоиск
Подробная биография
K-Lite Codec Pack

K-Lite Codec Pack (հայերեն՝ Կ-թեթև կոդեկ փաթեթ), աուդիո և վիդեո ֆայլեր դիտելու և մշակելու համար կոդեկների (կոդավորիչներ-ապակոդավորիչներ) և կոմունալ ծառայությունների ունիվերսալ փաթեթ։ Փաթեթը ներառում է մեծ քանակությամբ անվճար (բաց կոդով) կամ անվճար (անվճար) կոդեկներ և կոմունալ ծառայություններ։
Կոմպլեկտների համար կա 4 տարբերակ՝ Հիմնական, Սովորական, Լի և Մեգա, որոնք տարբերվում են միայն կազմով։ 10.0 տարբերակից սկսած՝ 64-բիթանոց տարբերակը, որը պարունակում էր կոդեկներ 64-բիթանոց համակարգերի համար, դադարեց գոյություն ունենալ, և 64-բիթանոց կոդեկները միաձուլվեցին 32-բիթանոցների հետ։ Կորպորատիվ-ի նախկինում գոյություն ունեցող տարբերակը այլևս չէր աջակցվում 2010թ. օգոստոսի 13-ին, հեղինակները խորհուրդ են տալիս օգտագործել բոլոր փաթեթները, քանի որ K-Lite Codec Pack հավաքույթներում վճարովի կոդեկներ/կոմունալ ծառայություններ չկան։
4.6.0 տարբերակը ներկայացրել է Windows 7-ի ամբողջական աջակցություն։ 11.3.5 տարբերակը ներկայացրել է Windows 10-ի ամբողջական աջակցություն։
Վերջին տարբերակները այլ օպերացիոն համակարգերի համար՝ 3.4.5 Windows 95/98/Me-ի համար, 7.1.0 Windows 2000-ի համար, 10.0.5 Windows XP SP2-ի համար, 13.8.5 Windows XP SP3, 16.7.6 - Windows Vista-ի համար։


== Նկարագրություն ==
K-Lite Codec Pack-ի հիմնական հատկանիշները.

Հաճախակի թարմացում
Լիովին կարգավորելի տեղադրում
Ապատեղադրողի կողմից փաթեթի ամբողջական հեռացում
Կոդեկների զգույշ ընտրություն
Այլ փաթեթների հետ հնարավոր կոնֆլիկտներից խուսափելու ունակություն
Կոռումպացված կոդեկները և զտիչները հայտնաբերելու և հեռացնելու ունակություն


== Ընտրանքներ ==
K-Lite Codec Pack-ի չորս տարբերակ կա.

Հիմնական (անգլերեն՝ Basic) տարբերակը պարունակում է այն ամենը, ինչ անհրաժեշտ է բոլոր սովորական վիդեո ֆայլերի ձևաչափերը նվագարկելու համար։ Ինչպիսիք են AVI, MKV, MP4, OGM և FLV;
Սովորական (անգլերեն՝ Standard) տարբերակը պարունակում է մի քանի լրացուցիչ հնարավորություններ՝ համեմատած հիմնական տարբերակի հետ։ Այն պարունակում է դասական Media Player Classic: Այս փաթեթը խորհուրդ է տրվում միջին օգտագործողի համար;
Լի (անգլերեն՝ Full) տարբերակը ունի որոշ լրացուցիչ հնարավորություններ՝ համեմատած ստանդարտ տարբերակի։ Այն նաև պարունակում է GraphStudioNext և մի քանի լրացուցիչ DirectShow զտիչներ;
Մեգա (անգլերեն՝ Mega) տարբերակը ամենաամբողջական փաթեթն է։ Այն նաև պարունակում է VFW/ACM կոդեկներ՝ վիդեո կոդավորման/խմբագրման համար։


== Ծանոթագրություններ ==
Գելառաշ

Անվան այլ կիրառումների համար տե՛ս՝ Գելառաշ (այլ կիրառումներ)Գելառաշ, գյուղ Արևմտյան Հայաստանում, Բիթլիսի վիլայեթի Սասունի գավառակում։ Գտնվում էր Սասունի կենտրոնական մասում՝ Ծովասար լեռան մոտ։


== Պատմություն ==
1915-1916 թվականներին՝ Մեծ եղեռնի ժամանակ, հայերին կոտորեցին և տեղահան արեցին։


== Բնակչություն ==
XX դարի սկզբին ուներ 64 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լախեփա

Լախեփա (վրաց.՝ ლახეფა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Ցագերից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ։


== Ծանոթագրություններ ==
Թոֆիկ Կուլիև

Կուլիև Թոֆիկ Ալեքպեր օղլի  (ադրբ.՝ Quliyev Tofiq Ələkbər oğlu, նոյեմբերի 7, 1917(1917-11-07), Bilgəh, Բաքվի գավառ, Բաքվի նահանգ - հոկտեմբերի 4, 2000(2000-10-04), Բաքու, Ադրբեջան), ադրբեջանցի կոմպոզիտոր, Ադրբեջանական ԽՍՀ-ի ժողովրդական արտիստ (1964)։ Ադրբեջանում էստրադա և ջազ ժանրերի հիմնադիրը։


== Կենսագրություն ==

Թոֆիկ Կուլիևը ծնվել է Բաքվում 1917 թվականի նոյեմբերի 7-ին։ 1934-ին ընդունվել է Ադրբեջանի Պետական Կոնսերվատորիա։ 1936-ին ավարտել է Կոնսերվատորիան։ 1931-ին նա գրել է «Աշակերտ» երգը։ 1935-ին նա սկսեց գործել Մ. Ազիզբեկովի անվան Պետական Դրամատիկական թատրոնում։ Ուզեիր Հաջիբեկովի նախաձեռնությամբ Նա գնում է Մոսկվայի պետական կոնսերվատորիա `շարունակելու իր կրթությունը։ Այնտեղ նա սկսեց աշխատել որպես դաշնակահար Թֆասմանի ղեկավարած նվագախմբում։ 1939-ին վերադարձել է Բաքու և 1941-ին հիմնադրել է «Կարմիր բանակ» անսամբլը։ Նա 1943-ին երկու մասի բաժանված անսամբլի "Կարմիր ֆլոթը" մասի ղեկավարն էր։ Պատերազմից հետո նա աշխատել է մի շարք թատրոններում։ Նա սկսեց աշխատել կինոյում 20-րդ դարի 40-ական թվականներից։ 1948-ին շարունակել է կրթությունը Մոսկվայի պետական կոնսերվատորիայում։ 1951 թվականին ընդունվել է ասպիրանտուրա։ 1954-ին սկսել է դասավանդել Ադրբեջանի Պետական Կոնսերվատորիայում։ 1958-ին դարձել է ֆիլհարմոնիայի գեղարվեստական ղեկավարը, ապա `տնօրենը։


== Պարգևներ և կոչումներ ==
Ադրբեջանական ԽՍՀ ժողովրդական արտիստ – 1964
Ադրբեջանական ԽՍՀ Արվեստի վաստակավոր գործիչ - 1958
Ադրբեջանական ԽՍՀ  Պետական մրցանակի դափնեկիր – 1978
ԽՍՀՄ Աշխատանքային կարմիր դրոշ (երկու անգամ)
ԽՍՀՄ Օրդեն «Փառք»
Խազարյան համալսարանի պատվավոր դոկտոր
«Անկախության» օրդեն – 1997


== Ծանոթագրություններ ==
Ներսմա

Ներսմա (ռուս.՝ Нерсма), գետ Ռուսաստանում, հոսում է Արխանգելսկի մարզում։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100038034
Հիդրոլոգիական ուսումնասիրությունների կոդը - 110004195
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(672) Աստարտե

(672) Աստարտե (անգլ.՝ Astarte), աստերոիդ աստերոիդների հիմնական գոտում։ Հայտնաբերվել է 1908 թվականի սեպտեմբերի 21-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,554824 ա. մ., առավելագույնը մոտենում է 2,2086 ա. մ. հեռավորության վրա և հեռանում 2,9011 ա. մ.։ Արեգակի շուրջ մեկ ամբողջական պտույտ է կատարում 1491,56 երկրային օրվա ընթացքում, իր ուղեծրով շարժվելով միջինում 0,241358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(672) Աստարտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կլաուդիա Պինա

Կլաուդիա Պինա Մեդինա (իսպ.՝ Clàudia Pina Medina, օգոստոսի 12, 2001(2001-08-12), Մոնկադա ի Ռեշակ), իսպանացի ֆուտբոլիստ, «Բարսելոնա» ակումբի և Իսպանիայի հավաքականի հարձակվող։      


== Ակումբային կարիերա ==
Մանկության տարիներին Պինան ֆուտզալ է խաղացել, որից հետո 2011 թվականին նրան նկատել են Էսպանյոլի սկաուտները, որտեղ էլ նա շուտով տեղափոխվել է։ 2013 թվականին տեղափոխվել է Բարսելոնայի ակադեմիա և իր երկրորդ մրցաշրջանում օգնեց թիմին հաղթել երիտասարդական առաջնությունում, 20 խաղում խփելով 100 գոլ։


== Ձեռքբերումներ ==


=== Թիմային ===
«Բարսելոնա»

Իսպանիայի առաջնություն (2)՝ 2019/20, 2021/22 թվականներին
Իսպանիայի գավաթակիր (2)՝ 2019/20, 2021/22 թվականներին
Իսպանիայի սուպերգավաթակիր (3)՝ 2019/20, 2021/22, 2022/23 թվականներինԻսպանիայի հավաքական (մինչև 17 տարեկան)

Աշխարհի չեմպիոն՝2018 թվական


=== Անձնական կյանք ===
Աշխարհի առաջնության լավագույն ռմբարկու (մինչև 17 տարեկան)։
Աշխարհի առաջնության լավագույն խաղացող (մինչև 17 տարեկան)։


== Ծանոթագրություններ ==
Յանդոբա

Յանդոբա (ռուս.՝ Яндоба, չուվաշերեն՝ Юнтапа), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարեչիե (գյուղ, Մալովիսկայի շրջան)

Անվան այլ կիրառումների համար տե՛ս՝ ԶարեչիեԶարեչիե (ուկրաիներեն՝ Заріччя), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Զարեչիե գյուղում բնակվում էր 236 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)